text: 40-årig kvinde fra Vejle dræbt i ulykke ved Randers
  13 december 2017 kl. 06.55
  Østjyllands Politi oplyser, at en 40-årig kvinde tirsdag mistede livet ved en trafikulykke på motorvej E45 ved Randers.
  Ulykken skete tirsdag formiddag på motorvej E45 i sydgående retning efter afkørsel 43 Sdr. Borup ved Randers.
  Her mistede den 40-årige kvinde af ukendte årsager herredømmet over sin bil og påkørte en arbejdsbil, som holdt parkeret i nødsporet på grund af vejarbejde.
  Den 40-årige kvinde fra Vejle blev erklæret død på stedet. Kvinden var alene i bilen, og ingen andre er kommet til skade ved uheldet. De pårørende er underrettet, oplyser Østjyllands Politi i en pressemeddelelse.
  